



ΕΜΒΛΗΜΑΤΙΚΕΣ ΠΡΟΤΕΡΑΙΟΤΗΤΕΣ της Ευρωπαϊκής Στρατηγικής για την ΜΑΚΡΟΠΕΡΙΦΕΡΕΙΑ ΑΔΡΙΑΤΙΚΗΣ- ΙΟΝΙΟΥ  
- EUSAIR-

ΜΕΤΑΦΡΑΣΜΕΝΟ ΚΕΙΜΕΝΟ ΣΤΑ ΕΛΛΗΝΙΚΑ

|  |  |  |  |
| --- | --- | --- | --- |
| **ΠΥΛΩΝΑΣ 1: ΓΑΛΑΖΙΑ ΑΝΑΠΤΥΞΗ** | | | |
| **ΤΙΤΛΟΣ ΕΜΒΛΗΜΑΤΙΚΗΣ ΠΡΟΤΕΡΑΙΤΟΤΗΤΑΣ** | **ΠΡΟΚΛΗΣΗ/ ΑΝΑΓΚΗ/ ΣΤΡΑΤΗΓΙΚΗ ΣΗΜΑΣΙΑ  σε επίπεδο ΜΑΚΡΟΠΕΡΙΦΕΡΕΙΑΣ** | **ΓΕΝΙΚΟΣ ΣΚΟΠΟΣ / ΠΡΟΒΛΕΠΟΜΕΝΟΣ ΑΝΤΙΚΤΥΠΟΣ** | **ΣΧΟΛΙΑ σχετικά με τις ΠΡΟΤΑΣΙΕΣ ΕΡΓΩΝ/ ΕΝΕΡΓΕΙΩΝ** |
| **ΥΙΟΘΕΤΗΣΗ ΔΕΣΜΩΝ ΤΕΤΡΑΠΛΟΥ ΕΛΙΚΑ ΣΤΟΥΣ ΤΟΜΕΙΣ ΤΗΣ ΘΑΛΑΣΣΙΑΣ ΤΕΧΝΟΛΟΓΙΑΣ ΚΑΙ ΤΗΣ ΓΑΛΑΖΙΑΣ ΒΙΟΤΕΧΝΟΛΟΓΙΑΣ ΜΕ ΣΤΟΧΟ ΤΗΝ ΠΡΟΩΘΗΣΗ ΤΗΣ ΚΑΙΝΟΤΟΜΙΑΣ, ΤΗΝ ΑΝΑΠΤΥΞΗ ΤΩΝ ΕΠΙΧΕΙΡΗΣΕΩΝ ΚΑΙ ΤΗΝ ΠΡΟΣΑΡΜΟΓΗ ΤΟΥΣ ΣΤΗΝ ΓΑΛΑΖΙΑ ΒΙΟ-ΟΙΚΟΝΟΜΙΑ** | Μεγιστοποίηση της βιώσιμης οικονομικής ανάπτυξης, της απασχόλησης καθώς και της ανάπτυξης νέων θέσεων εργασίας που θα βασίζονται στις γαλάζιες τεχνολογίες, την ανταλλαγή εξειδικευμένου εργατικού και επιστημονικού προσωπικού (“brain circulation”), τις δεξιότητες δικτύωσης και την πρόσβαση σε κεφάλαιο εκκίνησης και άλλα επιχειρηματικά κεφάλαια.  Στρατηγικοί στόχοι που εξυπηρετούνται:   * Ανάπτυξη εξειδικευμένου ανθρώπινου δυναμικού στις Γαλάζιες Τεχνολογίες * Δημιουργία νέων θέσεων εργασίας στον τομέα της Γαλάζιας Ανάπτυξης * Μεταφορά τεχνογνωσίας από την ΕΕ στις προ-ενταξιακές χώρες * Συνεργασίας μεταξύ έρευνας, δημοσίου και ιδιωτικού τομέα για την ανάπτυξη καινοτόμων προϊόντων και υπηρεσιών και την μεταφορά τεχνολογίας. * Συμμόρφωση/προσαρμογή των μη κρατών-μελών με το ευρωπαϊκό κεκτημένο. * Άρση των εμποδίων για το εμπόριο και τις επενδύσεις. | Ενίσχυση των τετραπλών ελικοειδών δεσμών στους τομείς της γαλάζιας τεχνολογίας στην περιφέρεια μέσω:   * Ενισχυμένη ΕΑΚ και συνεργασία ανάμεσα στις ΜΜΕ και μεταξύ ΜΜΕ, μεγάλων επιχειρήσεων και ερευνητικών κέντρων στα πλαίσια της Μακροπεριφέρειας Αδριατικής – Ιονίου. * Αυξημένη δικτύωση μεταξύ ερευνητών, ΜΜΕ και συνεργατικών σχηματισμών * Αυξημένος αριθμός κοινών ερευνητικών μελετών και ανταλλαγής ερευνητών στα πλαίσια της Μακροπεριφέρειας. * Διεθνοποίηση των ΜΜΕ στην ευρύτερη περιοχή * Διευκόλυνση της πρόσβασης σε χρηματοδότηση και προώθηση της δημιουργίας νεοφυών επιχειρήσεων (start-ups) | Ενδεικτικοί τύποι δράσεων για να καταστούν επιλέξιμοι για χρηματοδότηση κατά την νέα προγραμματική περίοδο 2021-2027:   * Ενθάρρυνση και δημιουργία συνεργατικών σχημάτων, ειδικά τετραπλού έλικα. * Έρευνα για γαλάζιες τεχνολογίες και προτεραιοποίηση της υιοθέτησης της από τις ΜΜΕ της Μακροπεριφέρειας. * Προώθηση των γαλάζιων δεξιοτήτων * Ενίσχυση της δικτύωσης, της ανταλλαγής γνώσεων και της δημιουργίας τραπεζών δεδομένων. * Βελτίωση της ανταγωνιστικότητας και της βιωσιμότητας των συναφών τοπικών και ευρωπαϊκών βιομηχανικών κλάδων μέσω της αξιοποίησης της θαλάσσιας βιο-τεχνολογικής προόδου * Ανάπτυξη καινοτόμων, φιλικών προς το περιβάλλον προϊόντων που θα εξυπηρετούν την κυκλική οικονομία. * Ανάπτυξη λύσεων για την εξάλειψη των εκπομπών άνθρακα των θαλάσσιων στόλων * Λειτουργία ενιαίων σημείων εξυπηρέτησης για την υποστήριξη των ΜΜΕ |
| **ΠΡΟΩΘΗΣΗ ΤΗΣ ΒΙΩΣΙΜΟΤΗΤΑΣ, ΤΗΣ ΔΙΑΦΟΡΟΠΟΙΗΣΗΣ ΚΑΙ ΤΗΣ ΑΝΤΑΓΩΝΙΣΤΙΚΟΤΗΤΑΣ ΣΤΟΥΣ ΚΛΑΔΟΥΣ ΤΗΣ ΑΛΙΕΙΑΣ ΚΑΙ ΤΩΝ ΙΧΘΥΟΚΑΛΛΙΕΡΓΕΙΩΝ  ΜΕΣΩ ΕΝΕΡΓΕΙΩΝ ΠΡΟΣ ΤΗΝ ΚΑΤΕΥΘΥΝΣΗ ΤΗΣ ΕΚΠΑΙΔΕΥΣΗΣ, ΤΗΣ ΕΡΕΥΝΑΣ &ΑΝΑΠΤΥΞΗΣ, ΤΗΣ ΔΙΟΙΚΗΣΗΣ, ΤΗΣ ΤΕΧΝΟΛΟΓΙΑΣ ΚΑΙ ΤΟΥ ΜΑΡΚΕΤΙΝΓΚ**  **ΣΥΜΠΕΡΙΛΑΜΒΑΝΟΜΕΝΗΣ ΤΗΣ ΠΡΟΩΘΗΣΗΣ ΠΡΩΤΟΒΟΥΛΙΩΝ ΠΟΥ ΑΦΟΡΟΥΝ ΤΑ ΠΡΟΤΥΠΑ ΕΜΠΟΡΙΑΣ ΚΑΙ ΤΗΝ ΥΓΙΕΙΝΗ ΔΙΑΤΡΟΦΗ.** | Καλύτερη συνεργασίας ανάμεσα στις χώρες της θαλάσσιας λεκάνης Αδριατικής- Ιονίου θα πυροδοτήσει μία «ενάρετη» διαδικασία αύξησης της ανταγωνιστικότητας μεταξύ των παράκτιων κοινοτήτων.  Στρατηγικοί στόχοι που εξυπηρετούνται:   * Η δημιουργία νέων θέσεων εργασίας, εναρμόνιση των τεχνικών προτύπων καθώς και συμμόρφωση των μη κρατών-μελών με το ευρωπαϊκό κεκτημένο θεωρούνται στρατηγικής σημασίας * Η σύνδεση της αλιείας με τις τουριστικές δραστηριότητες (πυλώνας 4) θα πρέπει να αξιοποιηθεί και να αναπτυχθεί περαιτέρω. | Ενίσχυση της Αλιείας στην περιφέρεια μέσω:   * Βελτίωσης της διαχείρισης και της βιώσιμης εκμετάλλευσης των αποθεμάτων ιχθύων. Βελτίωση της συλλογής δεδομένων και της αξιολόγησης των ιχθυαποθεμάτων. Εναρμόνιση με τους Ευρωπαϊκούς Κανονισμούς και τους Διεθνείς Οργανισμούς. * Συμμόρφωση και Εφαρμογή μέτρων που καταπολεμούν την παράνομη, λαθραία και άναρχη αλιεία και την εξάλειψη των καταστρεπτικών πρακτικών αλιείας. * Αξιοποίηση των Ανεπιθύμητων και Παρεμπιπτόντων αλιευμάτων. * Σχεδιασμός για την βελτίωση των επαγγελματικών δεξιοτήτων των αλιέων.   Ενίσχυση των ιχθυοκαλλιεργειών μέσω:   * Αύξηση της παραγωγής των ιχθυοκαλλιεργειών. Βελτίωση της παραγωγικότητας, ποιότητας, περιβαλλοντικής βιωσιμότητας και διαφοροποίησης των ιχθυοκαλλιεργειών. Εισαγωγή νέων ειδών, χρήση εναλλακτικών πρώτων υλών για την παραγωγή τροφής, νέες τεχνικές καλλιέργειας, χρήση προηγμένων τεχνολογιών μεταποίησης και καινοτόμων δράσεων ανιχνευσιμότητας. * Βελτίωση της εικόνας και της ανταγωνιστικότητας των εκτρεφόμενων προϊόντων συμπεριλαμβανομένων των πρωτοβουλιών που αφορούν τα πρότυπα εμπορίας και τις υγιεινές διατροφικές συνήθειες. * Απόκτηση και βελτίωση επαγγελματικών δεξιοτήτων. | Τύποι δράσεων για να καταστούν επιλέξιμοι για χρηματοδότηση κατά την νέα προγραμματική περίοδο 2021-2027 για την Αλιεία:   * Ανάπτυξη στρατηγικής για αλιεία μικρής κλίμακας * Επιστημονική συνεργασία για την διαχείριση της αλιείας * Ευρωπαϊκή εναρμόνιση και κοινά τεχνικά πρότυπα και πρακτικές. * Ανάπτυξη δεξιοτήτων. * Δημιουργία δικτύου για την παρακολούθηση και πρόβλεψη της κατανομής των ξενικών ειδών στην Περιοχή Αδριατικής- Ιονίου και πιθανούς τρόπους αξιοποίησης. * Δράσεις αποκατάστασης για την ενίσχυση χαρακτηριστικών του φυσικού ενδιαιτήματος (πχ. τεχνητοί ύφαλοι) σε περιοχές που έχουν υποβαθμιστεί ή υποκατασταθεί από ναυτιλιακές εγκαταστάσεις και επιτόπια παρακολούθηση της αποτελεσματικότητας τους.   Τρεις βασικοί άξονες γύρω από τους οποίους μπορούν αν αναπτυχθούν κοινές δράσεις για τις Ιχθυοκαλλιέργειες:   * Διαχείριση: περιλαμβάνει νομικό πλαίσιο, διαδικασίες αδειοδότησης και παρακολούθησης δραστηριοτήτων. Υπάρχουν διαθέσιμα δεδομένα από προηγούμενα έργα όπως και εργαλεία παρακολούθησης που βρίσκονται στο στάδιο ανάπτυξης (πχ. Έργο TAPAS). * Τεχνολογία: μεθοδολογικά και τεχνικά ζητήματα σχετικά με την καλλιέργεια. Διατροφή, ιχθυοπαθολογία και μεταχείριση/θεραπείες αποτελούν υψηλή προτεραιότητα και η ανταλλαγή πληροφοριών είναι ζωτικής σημασίας. * Μάρκετινγκ (συμπεριλαμβανομένης της Εμπορίας): αφορά στην ποιότητα του τελικού προϊόντος, την προώθηση του τομέα, την έρευνα αγοράς κλπ., συμπεριλαμβανομένης της προώθησης πρωτοβουλιών που αφορούν τα πρότυπα εμπορίας και την υγιεινή διατροφή. * Εμπόριο: αφορά την διευκόλυνση του εμπορίου αλιευμάτων και προϊόντων ιχθυοκαλλιέργειας συμπεριλαμβανομένων προϊόντων επεξεργασίας θαλασσινών, ιχνηλασιμότητα, πιστοποίηση, εναρμόνιση της νομοθεσίας. |
| **ΥΠΟΣΤΗΡΙΞΗ ΤΩΝ ΔΡΑΣΕΩΝ ΑΝΑΠΤΥΞΗΣ ΔΕΞΙΟΤΗΤΩΝ ΚΑΙ ΑΠΟΤΕΛΕΣΜΑΤΙΚΟΣ ΣΥΝΤΟΝΙΣΜΟΣ  ΤΟΥ ΣΧΕΔΙΑΣΜΟΥ ΚΑΙ ΔΡΑΣΕΩΝ ΤΟΠΙΚΗΣ ΑΝΑΠΤΥΞΗΣ  ΜΕ ΣΤΟΧΟ ΤΗΝ ΒΕΛΤΙΩΣΗ ΤΗΣ ΘΑΛΑΣΣΙΑΣ ΚΑΙ ΝΑΥΤΙΛΙΑΚΗΣ ΔΙΑΚΥΒΕΡΝΗΣΗΣ ΚΑΙ ΤΩΝ ΥΠΗΡΕΣΙΩΝ ΤΗΣ ΓΑΛΑΖΙΑΣ ΑΝΑΠΤΥΞΗΣ** | Ο ανταγωνισμός για θαλάσσιο χώρο – για υποδομές ανανεώσιμης ενέργειας, ιχθυοκαλλιέργειες και άλλες χρήσεις – έχει τονίσει την ανάγκη για μία συνεκτικότερη διαχείριση των θαλασσών.  Στρατηγικοί στόχοι που εξυπηρετούνται:   * Βελτιωμένη θαλάσσια και ναυτιλιακή διαχείριση και υπηρεσίες, * Δημιουργία νέων θέσεων εργασίας, * Εναρμόνιση των τεχνικών προτύπων * Άρση των φραγμών και των εμποδίων, * Συμμόρφωση/προσαρμογή των μη κρατών-μελών με το ευρωπαϊκό κεκτημένο. | Η Περιοχή Αδριατικής- Ιονίου χρειάζεται να χρησιμοποιήσει καλύτερα τις δεξιότητες που είναι ήδη διαθέσιμες, να εξοπλίσει τους ανθρώπους με νέες δεξιότητες (συμπεριλαμβανομένων των μη τεχνικών («ήπιων») δεξιοτήτων ) που είναι αναγκαίες:   * Προώθηση της ανάπτυξης μίας βιώσιμης γαλάζιας οικονομίας και υποστηρίζοντας ευημερούσες παράκτιες κοινότητες. * Βελτίωση της Διακυβέρνησης του θαλάσσιου χώρου * Βελτίωση των δεξιοτήτων και ευκαιρίες καριέρας στην γαλάζια οικονομία και ενδυνάμωση των δικτύων ακαδημαϊκών, επαγγελματικών και εκπαιδευτικών φορέων των ναυτιλιακών κλάδων στην Μακροπεριφέρεια. | Ενδεικτικές Δράσεις/ έργα για να καταστούν επιλέξιμα για χρηματοδότηση κατά την νέα προγραμματική περίοδο 2021- 2027:  **Ερευνητικές πλατφόρμες και δια-περιφερειακή συνεργασία μεταξύ στρατηγικών για δράσεις για την Τοπική Ανάπτυξη με Πρωτοβουλία Τοπικών Κοινοτήτων (ΤΑΠΤοΚ):**   * Για την καταπολέμηση της θαλάσσιας ρύπανσης από απορρίμματα * Για την ανάπτυξη του αλιευτικού τουρισμού και του ιχθυοτουρισμού. * Για την δημιουργία νεοφυών επιχειρήσεων και τοπικής απασχόλησης και προώθηση συνεταιρικών σχημάτων   **Διαχείριση του θαλάσσιου χώρου με διαφάνεια για μία βιώσιμη χρήση των ναυτιλιακών και θαλάσσιων πόρων. Αυτό θα περιλαμβάνει:**   * Υποστήριξη της εφαρμογής της νέας Οδηγίας για τον Θαλάσσιο Χωροταξικό Σχεδιασμό * Υιοθεσία σαφέστερου νομικού πλαισίου για την ανάπτυξη Περιοχών Οργανωμένης Ανάπτυξης Υδατοκαλλιεργειών (ΠΟΑΥ) , θαλάσσιων προστατευόμενων περιοχών (ΘΠΠ), για την εκμετάλλευση βαθέων υδάτων και θαλάσσιων ορυκτών πόρων.   **Ναυτικές επαγγελματικές δεξιότητες:**   * Βελτίωση του επιπέδου των δεξιοτήτων και της εξειδίκευσης για το εργατικό δυναμικό στον ναυτιλιακό τομέα |

|  |  |  |  |
| --- | --- | --- | --- |
| **ΠΥΛΩΝΑΣ 2: ΣΥΝΔΕΣΙΜΟΤΗΤΑ ΠΕΡΙΟΧΗΣ – ΥΠΟ-ΟΜΑΔΑ: ΜΕΤΑΦΟΡΕΣ** | | | |
| **ΤΙΤΛΟΣ ΕΜΒΛΗΜΑΤΙΚΗΣ ΠΡΟΤΕΡΑΙΤΟΤΗΤΑΣ** | **ΠΡΟΚΛΗΣΗ/ ΑΝΑΓΚΗ/ ΣΤΡΑΤΗΓΙΚΗ ΣΗΜΑΣΙΑ  σε επίπεδο ΜΑΚΡΟΠΕΡΙΦΕΡΕΙΑΣ** | **ΓΕΝΙΚΟΣ ΣΚΟΠΟΣ / ΠΡΟΒΛΕΠΟΜΕΝΟΣ ΑΝΤΙΚΤΥΠΟΣ** | **ΣΧΟΛΙΑ σχετικά με τις ΠΡΟΤΑΣΙΕΣ ΕΡΓΩΝ/ ΕΝΕΡΓΕΙΩΝ** |
| **ΠΟΛΥΤΡΟΠΙΚΕΣ ΔΙΑΔΡΟΜΕΣ ΑΔΡΙΑΤΙΚΗΣ- ΙΟΝΙΟΥ** | Η ανάπτυξη ενός διασυνδεδεμένου και ολοκληρωμένου συστήματος μεταφορών στην Περιοχή Αδριατικής – Ιονίου αποτελεί μία πρόκληση με μακροπεριφερειακή σημασία, σε συμφωνία με τις εθνικές προτεραιότητες και με τους στόχους της Ε.Ε. για μία περισσότερο συνδεδεμένη, πιο πράσινη και με χαμηλές εκπομπές άνθρακα Ευρώπη (βλ. Στόχοι 3 και 2), με στόχο την ενδυνάμωση των σχέσεων μεταξύ Βορρά-Νότου και Ανατολής- Δύσης μέσω της αναγνώρισης πολυτροπικών διαδρομών παράλληλα με το Διευρωπαϊκό Δίκτυο Μεταφορών (ΔΕΔΜ) συμπεριλαμβανομένων, πιο συγκεκριμένα, των ναυτιλιακών συνδέσεων μεταξύ των ακτών της Αδριατικής και Ιονίου και των διατροπικών συνδέσεων μεταξύ των λιμανιών και της ενδοχώρας της Περιοχής. | Ένα σύστημα πολυτροπικών διαδρομών στην Περιοχή Αδριατική – Ιονίου, παράλληλα με το Διευρωπαϊκό Δίκτυο Μεταφορών (ΔΕΔΜ), στοχεύει στην μείωση των ελλείψεων σε υποδομές, τεχνολογία και νομοθετικού πλαισίου και στην βελτίωση της προσβασιμότητας, ώστε να διευκολυνθούν οι διασυνοριακές ροές ζήτησης και τα συστήματα μεταφορών, και στην ενίσχυση της διασύνδεσης Βορρά- Νότου και Ανατολής- Δύσης (υλική και ψηφιακή) μεταξύ εφοδιαστικών και αστικών κόμβων στην Περιοχή.  Ο απώτερος στόχος είναι η συνεισφορά στην δημιουργία ενός μη κατακερματισμένου, εναρμονισμένου και ανταγωνιστικού συστήματος μεταφορών με στόχο την επίτευξη ενός διπλού αποτελέσματος: Από την μία πλευρά, την αξιοποίηση της στρατηγικής γεωγραφικής θέσης της Περιοχής Αδριατικής- Ιονίου, ως «συνδέσμου» μεταξύ της Μεσογείου Θάλασσας και της Κεντρικής Ευρώπης, ανακόπτοντας τις διαδρομές από και προς την Άπω Ανατολή στα πλαίσια του παγκόσμιου εμπορίου· Από την άλλη πλευρά, την διευκόλυνση των περιφερειακών και τοπικών συνδέσεων και με αυτό τον τρόπο να συνεισφέρει στην ανάπτυξη μίας Περιφέρειας με συνοχή και χωρίς αποκλεισμούς.  Η έννοια των πολυτροπικών διαδρομών που διατρέχουν και συνδέουν διαφορετικά κράτη, αποτελεί εξ ορισμού μία έννοια Μακροπεριφερειακής σημασίας. Στην Περιοχή Αδριατικής- Ιονίου, μπορεί να περιλαμβάνει διαφορετικές κατηγορίες δράσεων και έργων που μπορεί να ξεκινούν από την ανάπτυξη και αναβάθμιση υποδομών σύμφωνα με την κοινά πρότυπα λειτουργικότητας, ποιότητας και ασφάλειας (πχ. Αυτά που προβλέπονται από τον Κανονισμό (ΕΕ) 1315, που θεσπίζει το διευρωπαϊκό δίκτυο μεταφορών) και να φτάνουν μέχρι ήπια μέτρα που περιλαμβάνουν την ανάπτυξη ICT και άλλων καινοτόμων λύσεων για την προώθηση μεταφορών φιλικών προς το περιβάλλον (πχ. Πράσινα λιμάνια, ανάπτυξη ποδηλατικές διαδρομών, κ.ά.), ή κοινών προτύπων προστασίας και ασφάλειας για την διευκόλυνση των διασυνοριακών διελεύσεων. | Προτεινόμενες δράσεις:  Η **ΠΟΔΗΛΑΤΙΚΗ ΔΙΑΔΡΟΜΗ ΑΔΡΙΑΤΙΚΗΣ ΙΟΝΙΟΥ** περιλαμβάνει μία ποδηλατική διαδρομή που εκτείνεται κατά μήκος της ακτής ολόκληρης της λεκάνης Αδριατικής- Ιονίου από την Ιταλία (όλες οι εμπλεκόμενες περιφέρειες) μέχρι την Ελλάδα διασχίζοντας τα κράτη της EUSAIR (παράκτιο δίκτυο) και περιλαμβάνει τις βασικές ποδηλατικές συνδέσεις με την ενδοχώρα των εννέα κρατών της EUSAIR (δίκτυο ενδοχώρας).  Συγκεκριμένα, Θα επιδιωχθεί η επίτευξη των παρακάτω στόχων:   * ολοκλήρωση της παράκτιας ποδηλατικής διαδρομής και των συνδέσεων με την ποδηλατική διαδρομή της ενδοχώρας σύμφωνα με τα κοινά πρότυπα ποιότητας * ανάπτυξη διατροπικών υπηρεσιών (κυρίως πλοίων και τρένων) για την υποστήριξη των ποδηλατικών ταξιδιών και της ανάπτυξης του βιώσιμου τουρισμού * ενίσχυση των υλικών και άυλων υποδομών (πχ. Ειδικούς χώρους στάθμευσης, εξοπλισμένους διατροπικούς κόμβους ανταλλαγής , κέντρα πληροφόρησης για ποδηλάτες όπως και σταθμούς ανάπαυσης ή έξυπνες ψηφιακές εφαρμογές) * Εξασφάλιση των προϋποθέσεων για την έναρξη της διαδικασίας ένταξης ολόκληρης της ποδηλατικής διαδρομής Αδριατικής- Ιονίου στο δίκτυο EuroVelo (μόνο το ΒΑ μέρος είναι ενταγμένο στο EuroVelo).   Η ιδέα για **ΠΡΑΣΙΝΟΥΣ/ΕΞΥΠΝΟΥΣ ΛΙΜΕΝΙΚΟΥΣ ΚΟΜΒΟΥΣ ΑΔΡΙΑΤΙΚΗΣ-ΙΟΝΙΟΥ** περιλαμβάνει ένα δίκτυο λιμένων ολόκληρης της λεκάνης Αδριατικής-Ιονίου από την Ελλάδα ως την Ιταλία διαπερνώντας όλες τις χώρες της EUSAIR συμπεριλαμβανομένων των λιμανιών που ανήκουν στο βασικό και ολοκληρωμένο Διευρωπαϊκό Δίκτυο Μεταφορών (ΔΕΔΜ). Σε συμφωνία με τους σκοπούς και τους στόχους της Ευρωπαϊκής Πράσινης Συμφωνίας, τα λιμάνια της Περιοχής Αδριατικής-Ιονίου, θα πρέπει να αντιμετωπιστούν ως βασική προτεραιότητα στην επιδίωξη για ανθεκτικότητα στην κλιματική αλλαγή. Τα συστήματα ηλεκτροδότησης από την ξηρά) θεωρούνται ήδη σημαντικό μέρος της μετάβασης προς μία εποχή «μηδενικών ρύπων» και θα πρέπει να δοθούν περαιτέρω κίνητρα για την επέκτασή τους.  Επιπλέον, η ψηφιοποίηση της εφοδιαστικής αλυσίδας, μέσω της ανταλλαγής πληροφοριών σε πραγματικό χρόνο ανάμεσα σε όλους τους εμπλεκόμενους, σε συνδυασμό με την ανάπτυξη των συστημάτων τεχνολογίας πληροφοριών και επικοινωνιών (ΤΠΕ) για την βελτίωση και την διευκόλυνση της συλλογής δεδομένων στα λιμάνια, θα έχει ως αποτέλεσμα μία εφοδιαστική αλυσίδα λιμανιών με περισσότερη αποτελεσματικότητα και διαφάνεια.  Πιο συγκεκριμένα, θα επιδιωχθούν οι παρακάτω στόχοι:   * Διερεύνηση των δυνατοτήτων εφαρμογής των τεχνολογιών στα λιμάνια για την αναγνώριση των τεχνικών και λειτουργικών προκλήσεων, * Χαρτογράφηση των τοπικών και μακροπεριφερειακών αναγκών και ανάπτυξη δικτύου λιμανιών για την μετατροπή τους με βάση τις εξελίξεις του Μακροπεριφειακού Προγραμματικού Σχεδίου Μεταφορών (Macroregional Transport Masterplan) * Ανάπτυξη της απαραίτητης υποδομής για την υποστήριξη δραστηριοτήτων μηδενικών ρύπων όπως και για την προώθηση της διαλειτουργικότητας μεταξύ λιμανιών της Περιοχής μέσω της ψηφιοποίησης των παρεχόμενων υπηρεσιών και της ανάπτυξης καινοτόμων ΤΠΕ λύσεων για την υποστήριξη της εφοδιαστικής αλυσίδας. Ενίσχυση της συνδεσιμότητας των νησιών με την ηπειρωτική χώρα και μεταξύ των νησιών, προωθώντας τις ‘πράσινες’ λύσεις στη ναυτιλία μικρών αποστάσεων . * Ανάπτυξη έργων κυκλικής οικονομίας σε λιμάνια μέσω της εύρεσης λύσεων που μετατρέπουν τα απόβλητα σε προϊόντα, λόγω του ιδανικού υποβάθρου των λιμανιών (εγγύτητα με μεγάλες πόλεις, βιομηχανίες και της λειτουργίας τους ως υποδοχείς των αποβλήτων πλοίων).   Σε πολλές από τις χώρες της EUSAIR το κανονιστικό πλαίσιο για την ηλεκτροδότηση των λιμανιών είτε εφαρμόζεται ήδη είτε πρόκειται να εφαρμοστεί σύντομα. Πράγματι, η προτεινόμενη εμβληματική προτεραιότητα βρίσκεται σε σύμπνοια με την Οδηγία για τις Υποδομές Εναλλακτικών Καυσίμων (Οδηγία 2014/94/ΕΕ) για την προτεραιοποίηση της ηλεκτροδότησης των πλοίων από την ξηρά στα λιμάνια του ΔΕΔ-Μ μέχρι το τέλος του 2025. Επιπλέον, πολλά έργα έχουν ήδη ολοκληρωθεί στην Περιοχή ή βρίσκονται υπό υλοποίηση, προετοιμάζοντας το έδαφος για την εισαγωγή του συστήματος ηλεκτροδότησης ελλιμενισμένων πλοίων από την ξηρά («cold ironing»), του ηλεκτρικού ανεφοδιασμού (“electric bunkering”) και της ανάπτυξης υβριδικών πλοίων στην Ανατολική Μεσόγειο και για την ανταλλαγή καλών πρακτικών σχετικά με την εφαρμογή εύκολων ή απαιτητικών περιβαλλοντικά φιλικών λύσεων για ένα πιο πράσινο, ασφαλές και αποτελεσματικό σύστημα μεταφορών, πρακτικές οι οποίες θα μπορούσαν να θέσουν τις βάσεις και για την προτεινόμενη δράση. |

|  |  |  |  |
| --- | --- | --- | --- |
| **ΠΥΛΩΝΑΣ 2: ΣΥΝΔΕΣΙΜΟΤΗΤΑ ΠΕΡΙΟΧΗΣ – ΥΠΟ-ΟΜΑΔΑ: ΕΝΕΡΓΕΙΑ** | | | |
| **ΤΙΤΛΟΣ ΕΜΒΛΗΜΑΤΙΚΗΣ ΠΡΟΤΕΡΑΙΤΟΤΗΤΑΣ** | **ΠΡΟΚΛΗΣΗ/ ΑΝΑΓΚΗ/ ΣΤΡΑΤΗΓΙΚΗ ΣΗΜΑΣΙΑ  σε επίπεδο ΜΑΚΡΟΠΕΡΙΦΕΡΕΙΑΣ** | **ΓΕΝΙΚΟΣ ΣΚΟΠΟΣ / ΠΡΟΒΛΕΠΟΜΕΝΟΣ ΑΝΤΙΚΤΥΠΟΣ** | **ΣΧΟΛΙΑ σχετικά με τις ΠΡΟΤΑΣΙΕΣ ΕΡΓΩΝ/ ΕΝΕΡΓΕΙΩΝ** |
| **ΔΙΚΤΥΑ ΗΛΕΚΤΡΙΚΗΣ ΕΝΕΡΓΕΙΑΣ ΚΑΙ ΑΓΟΡΑ ΓΙΑ ΜΙΑ ΠΡΑΣΙΝΗ ΜΑΚΡΟΠΕΡΙΦΕΡΕΙΑ ΑΔΡΙΑΤΙΚΗΣ- ΙΟΝΙΟΥ** | Η ανάπτυξη ενός ολοκληρωμένου συστήματος και αγοράς ηλεκτρικής ενέργειας στην Περιοχή Αδριατικής-Ιονίου αποτελεί μία πρόκληση με μακροπεριφερειακή σημασία, σε συμφωνία με τις εθνικές ανάγκες και με τους στόχους πολιτικής 2 και 3 της Ε.Ε. για μία πιο πράσινη, με χαμηλές εκπομπές άνθρακα και περισσότερο συνδεδεμένη, Ευρώπη. Ο σκοπός είναι η επέκταση και η διασύνδεση των εθνικών συστημάτων ηλεκτρικής ενέργειας, δημιουργώντας διμερείς συνδέσεις στις αγορές ενέργειας (σύζευξη αγορών) ενώ διερευνώνται ευκαιρίες για την υιοθέτηση σε μεγάλη κλίμακα ενεργειακών πηγών με χαμηλές εκπομπές άνθρακα και για την ψηφιοποίηση του δικτύου. | Η ηλεκτρική ενέργεια θα έχει έναν ολοένα και σημαντικότερο ρόλο και μερίδιο σε όλα τα εθνικά συστήματα ενέργειας στην Περιοχή Αδριατικής- Ιονίου ως ένας από τους κατευθυντήριους παράγοντες στην ενεργειακή μετάβαση προς την οικονομία χαμηλών εκπομπών άνθρακα. Η ηλεκτρική ενέργεια θα προέρχεται από διαφορετικές πηγές και υποδομές ενώ οι ανανεώσιμες πηγές ενέργειας θα αναδειχθούν σε βασικό στοιχείο. Η διασύνδεση των δικτύων ηλεκτρικής ενέργειας είναι προς το συμφέρον όλων των κρατών-μελών της EUSAIR, ως μέσο βελτιστοποίησης της εγκατάστασης παραγωγής ενέργειας χαμηλού άνθρακα, της διατήρησης της σταθερότητας και της ασφάλειας του δικτύου ενώ ταυτόχρονα επεκτείνεται η χρήση διαλειπουσών και διαφοροποιημένων πηγών ενέργειας. Η αποθήκευση ηλεκτρικής ενέργειας, η ψηφιοποίηση του ηλεκτρικού δικτύου και τα έξυπνα δίκτυα θα προσφέρουν περαιτέρω ευκαιρίες για μείωση του κόστους και βελτίωση των υπηρεσιών. Αν πραγματοποιηθούν επενδύσεις σε νέες ενεργειακές υποδομές, τότε η ολοκλήρωση της αγοράς ηλεκτρικής ενέργειας και η σύζευξη της θα μπορέσει να γίνει πραγματικότητα. | Προτεινόμενες Δράσεις: **Διαβαλκανικός Διάδρομος Ηλεκτρικής Ενέργειας**. Ο Διάδρομος Ηλεκτρικής Ενέργειας αποτελεί έναν πλέγμα έργων που αποτελούνται από νέες γραμμές μεταφοράς ηλεκτρικής ενέργειας, τις ενισχύσεις τους που θα επιτρέπουν το εμπόριο ηλεκτρικής ενέργειας, θα βελτιώνουν την σταθερότητα του δικτύου και τη μεγάλης κλίμακας ανάπτυξη πηγών.  Χώρες της EUSAIR που ενδιαφέρονται: Βοσνία-Ερζεγοβίνη, Κροατία, Μαυροβούνιο, Σερβία.  **Σύζευξη και ολοκλήρωση αγοράς ενέργειας**. Δημιουργία χονδρικής αγοράς ηλεκτρικής ενέργειας για τη Μακροπεριφέρεια Αδριατικής-Ιονίου σύμφωνα με έναν αριθμό βημάτων, όπως εναρμόνιση τιμολογίων μεταφοράς ηλεκτρικής ενέργειας, προοδευτική σύζευξη αγοράς, συμφωνίες αγοράς ηλεκτρικής ενέργειας και χρήση τεχνολογίας «blockchain» για τη διευκόλυνση του εμπορίου ηλεκτρικής ενέργειας.  Χώρες της EUSAIR που ενδιαφέρονται: όλες.  Ψηφιοποίηση του συστήματοςηλεκτρικής ενέργειας, έξυπνα δίκτυα, ανάπτυξη ανανεώσιμων πηγών ενέργειας. Σύμφωνα με το πακέτο «Καθαρή Ενέργεια για Όλους τους Ευρωπαίους» και τα διάφορα Εθνικά Σχέδια Ενέργειας και Κλίματος πρέπει να δοθεί προτεραιότητα στη μετάβαση προς τις καθαρές πηγές ενέργειας. Σε αυτό το πλαίσιο προβλέπονται νέα συνεργατικά έργα. Χώρα EUSAIR που προωθεί την δράση: Ιταλία. |
| **ΚΑΤΑΣΚΕΥΗ ΚΑΙ ΣΥΣΤΑΣΗ ΜΙΑΣ ΟΛΟΚΛΗΡΩΜΕΝΗΣ ΥΠΟΔΟΜΗΣ ΦΥΣΙΚΟΥ ΑΕΡΙΟΥ ΚΑΙ ΜΙΑΣ ΑΓΟΡΑΣ ΦΥΣΙΚΟΥ ΑΕΡΙΟΥ ΜΕ ΕΥΡΥΘΜΗ ΛΕΙΤΟΥΡΓΙΑ** | Η ανάπτυξη ενός ολοκληρωμένου συστήματος και αγοράς φυσικού αερίου στην Περιοχή Αδριατικής – Ιονίου αποτελεί μία πρόκληση με μακροπεριφερειακή σημασία σε συμφωνία με εθνικές ανάγκες καθώς και με τους στόχους 2 και 3 της Ε.Ε. για μία περισσότερο συνδεδεμένη, πιο πράσινη και με χαμηλές εκπομπές άνθρακα Ευρώπη. Ο στόχος είναι η επέκταση και διασύνδεση των εθνικών συστημάτων φυσικού αερίου καθώς και η προώθηση της ασφάλειας εφοδιασμού φυσικού αερίου με την παράλληλη εκμετάλλευση ευκαιριών για αποθήκευση και αντίστροφη ροή προς ένα αποδοτικό κέντρο εμπορίας φυσικού αερίου. | Δεδομένου του χαμηλού του ανθρακικού περιεχομένου, το φυσικό αέριο θα ήταν το προτιμητέο καύσιμο για την ενεργειακή μετάβαση. Φαίνεται να είναι ουσιαστικό για τα Κράτη Μέλη της EUSAIR να επενδύσουν για να εξασφαλίσουν έναν άφθονο και ασφαλή εφοδιασμό αερίου για τα επόμενα χρόνια. Οι πηγές εφοδιασμού με φυσικό αέριο θα πρέπει να είναι διαφοροποιημένες με το φυσικό αέριο να εισέρχεται στην αγορά μέσω διαφορετικών οδεύσεων. Νέοι αγωγοί φυσικού αερίου, υποδομές αποθήκευσης , τερματικοί σταθμοί επαναεριοποίησης Υγροποιημένου Φυσικού Αερίου (LNG) μπορούν να συμβάλλουν. Οι διασυνδέσεις μπορούν να βοηθήσουν την οικοδόμηση μίας μακροπεριφερειακής αγοράς όπως και αντίστροφων ροών προς ένα μακροπεριφερειακό κέντρο εμπορίας. Οι επενδύσεις σε νέες υποδομές θα πρέπει να είναι καίριες και να αποτελούν μέρος της μετάβασης προς μία οικονομία χαμηλών εκπομπών διοξειδίου του άνθρακα. | Διαβαλκανικός Δακτύλιος Φυσικού Αερίου  Αγωγός Αερίου Ιονίου Αδριατικής (IAP)  Αγωγός Αερίου Ανατολικής Μεσογείου (East Med)  Συνδετήριοι αγωγοί φυσικού αερίου Βόρειας Μακεδονίας.  Κέντρο Εμπορίας φυσικού αερίου της Περιοχής των Βαλκανίων. |
| **ΑΝΑΠΤΥΞΗ ΚΑΙ ΔΙΑΧΕΙΡΙΣΗ ΕΦΟΔΙΑΣΜΟΥ ΤΗΣ ΑΠΕΥΘΕΙΑΣ ΧΡΗΣΗΣ ΥΓΡΟΠΟΙΗΜΕΝΟΥ ΦΥΣΙΚΟΥ ΑΕΡΙΟΥ (LNG) ΩΣ ΚΑΘΑΡΟΥ ΚΑΥΣΙΜΟΥ ΓΙΑ ΤΗΝ ΑΔΡΙΑΤΙΚΗ-ΙΟΝΙΟ** | Η ανάπτυξη σε μικρή κλίμακα της απευθείας χρήσης υγροποιημένου φυσικού αερίου (LNG) συμβάλει σε ένα πιο ασφαλές, ανταγωνιστικό και βιώσιμο σύστημα ενέργειας στην Περιοχή Αδριατικής – Ιονίου. Η ανάπτυξη μικρής κλίμακας υγροποιημένου φυσικού αερίου (LNG) στον τομέα των μεταφορών και σε άλλους τομείς θα έρθει αντιμέτωπη με δύο προκλήσεις σχετικές με το καθαρότερο περιβάλλον και την κλιματική αλλαγή (στόχοι πολιτικής 2 και 3 της Ε.Ε.). Η ανάγκη για μία κοινή υλικοτεχνική υποδομή και εναρμονισμένα κανονιστικά πρότυπα θα πρέπει να προσεγγίζεται βάσει μίας ολοκληρωμένης προσέγγισης. Στενότερη συνεργασία μεταξύ των κυβερνήσεων των κρατών της EUSAIR, των προμηθευτών LNG και των ενώσεων χρηστών σε μακροπεριφερειακό επίπεδο θα ενίσχυε την ανταγωνιστικότητα και τις επενδύσεις. | Η απευθείας χρήση LNG ως καύσιμο για τις μεταφορές θα επέτρεπε την διαφοροποίηση και την μείωση των εκπομπών αερίου του θερμοκηπίου σε σύγκριση με τα καύσιμα υδρογονανθράκων πετρελαϊκής προέλευσης. Η απευθείας χρήση μπορεί να προταθεί για τόσο για τις θαλάσσιες όσο και για τις χερσαίες μεταφορές. Η ανάπτυξη μικρής κλίμακας LNG θεωρείται μία βιώσιμη επιλογή από την Ευρωπαϊκή Επιτροπή και από αρκετά κράτη- μέλη. Η ανάπτυξη υποδομών LNG θα συνέβαλλε στην χρήση LNG στις θαλάσσιες μεταφορές με στόχο τη συμμόρφωση με τα αυστηρά όρια εκπομπών που προτείνονται από την ΕΕ και τον Διεθνή Οργανισμό Ναυτιλίας (IMO). Από την άλλη πλευρά, η χρήση LNG για τις βαριές οδικές μεταφορές προωθείται σε ειδικούς διαδρόμους στην Ευρωπαϊκή Ένωση και θα μπορούσε να επεκταθεί στην περιοχή των Βαλκανίων. Η ΘΟΚ2 – Υπο-ομάδα Δικτύων Ενέργειας και υπο-ομάδα Μεταφορών θα συνεργαστούν όσον αφορά τα κοινά σημεία του έργου. | Υποδομή Λιμανιών. Σχεδιασμός, κατασκευή και διαχείριση μίας υποδομής για υγροποιημένο φυσικό αέριο (LNG) σε κύρια λιμάνια της Αδριατικής- Ιονίου συμπεριλαμβανομένου του συντονισμού των βασικών λιμενικών αρχών. Ενδιαφερόμενες χώρες της EUSAIR: Αλβανία, Κροατία, Ελλάδα, Ιταλία, Σλοβενία  Οδικές Μεταφορές. Σχεδιασμός, κατασκευή και διαχείριση ενός δικτύου σταθμών ανεφοδιασμού LNG για τις οδικές μεταφορές για να αποτελέσει το LNG μία βιώσιμη επιλογή. Ενδιαφερόμενες χώρες της EUSAIR: όλες.  Μετατροπή κινητήρων. Πιλοτικό έργο για την προώθηση της μετατροπής των κινητήρων στη ναυτιλία και στα φορτηγά οδικών μεταφορών για να χρησιμοποιούν το LNG ως καύσιμο. Χώρες της EUSAIR που ενδιαφέρονται: όλες. |

|  |  |  |  |
| --- | --- | --- | --- |
| **ΠΥΛΩΝΑΣ 3: ΠΟΙΟΤΗΤΑ ΠΕΡΙΒΑΛΛΟΝΤΟΣ** | | | |
| **ΤΙΤΛΟΣ ΕΜΒΛΗΜΑΤΙΚΗΣ ΠΡΟΤΕΡΑΙΤΟΤΗΤΑΣ** | **ΠΡΟΚΛΗΣΗ/ ΑΝΑΓΚΗ/ ΣΤΡΑΤΗΓΙΚΗ ΣΗΜΑΣΙΑ  σε επίπεδο ΜΑΚΡΟΠΕΡΙΦΕΡΕΙΑΣ** | **ΓΕΝΙΚΟΣ ΣΚΟΠΟΣ / ΠΡΟΒΛΕΠΟΜΕΝΟΣ ΑΝΤΙΚΤΥΠΟΣ** | **ΣΧΟΛΙΑ σχετικά με τις ΠΡΟΤΑΣΙΕΣ ΕΡΓΩΝ/ ΕΝΕΡΓΕΙΩΝ** |
| **ΑΝΑΠΤΥΞΗ ΚΑΙ ΥΛΟΠΟΙΗΣΗ ΤΟΥ ΥΠΟ/ΠΕΡΙΦΕΡΕΙΑΚΟΥ ΣΧΕΔΙΟΥ ΕΚΤΑΚΤΗΣ ΑΝΑΓΚΗΣ ΓΙΑ ΤΙΣ ΠΕΤΡΕΛΑΙΟΚΗΛΙΔΕΣ ΣΕ ΑΔΡΙΑΤΙΚΗ - ΙΟΝΙΟ** | **Η εμβληματική προτεραιότητα ανταποκρίνεται στην ανάγκη για** εξέταση και επέκταση του σχεδίου έκτακτης ανάγκης των χωρών της Βόρειας Αδριατικής στις υπόλοιπες χώρες Αδριατικής-Ιονίου. για πιθανά ρίσκα και μελλοντικά περιστατικά ή συνθήκες που μπορούν να βλάψουν το περιβάλλον της Μακροπεριφέρειας μπορούν να αποφευχθούν, είτε το μέγεθος της ζημιάς μπορεί να ελαχιστοποιηθεί. | Ο απώτερος στόχος της προετοιμασίας του υπο-περιφερειακού σχεδίου εκτάκτου ανάγκης για τις πετρελαιοκηλίδες, είναι η εδραίωση εντός του πλαισίου της Σύμβασης OPPRC και του Πρωτοκόλλου Πρόληψης και Έκτακτης Ανάγκης της Σύμβασης της Βαρκελώνης, ενός μηχανισμού κοινής βοήθειας, υπό τον οποίο οι αρμόδιες εθνικές αρχές των χωρών Αδριατικής- Ιονίου θα συνεργαστούν με σκοπό να συντονίσουν και να ενσωματώσουν τις δραστηριότητες τους, που είναι σχετικές με την πρόληψη και την απόκριση σε περιστατικά θαλάσσιας ρύπανσης, που επηρεάζουν ή είναι πιθανό να επηρεάσουν τα χωρικά ύδατα, τις ακτές και συσχετιζόμενα συμφέροντα μίας ή και περισσοτέρων από αυτές τις χώρες, ή σε περιστατικά που ξεπερνούν τις διαθέσιμες ικανότητες αντιμετώπισης κάθε μίας από αυτές τις χώρες μεμονωμένα, λαμβάνοντας επίσης υπόψη τις διατάξεις του Πρωτοκόλλου Offshore[[1]](#footnote-1) της Σύμβασης της Βαρκελώνης και την Ευρωπαϊκή Oδηγία 2013/30/EE του Ευρωπαϊκού Κοινοβουλίου και του Συμβουλίου της 12ης Ιουνίου 2013 για την Ασφάλεια των Υπεράκτιων Εργασιών Πετρελαίου και Φυσικού Αερίου.  Η προστιθέμενη αξία αποτελεί τον σημαντικό αντίκτυπο σε μακροπεριφερειακό επίπεδο. | Οι χώρες της EUSAIR (με εξαίρεση τη Βοσνία Ερζεγοβίνη, η οποία είναι σε φάση αποδοχής του σχεδίου έκτακτης ανάγκης) έχουν εθνικό σχέδιο έκτακτης ανάγκης, το οποίο χρειάζεται να αναβαθμιστεί σε κοινό σχέδιο εκτάκτου ανάγκης για τη βελτίωση της ικανότητας αντίδρασης σε πιθανά ατυχήματα και πρόληψης των κινδύνων για πιθανά ατυχήματα καθώς επίσης για την ευαισθητοποίηση σχετικά με την πρόληψη της ρύπανσης.  Οριζόντιες Προτεραιότητες: Ανάπτυξη δεξιοτήτων στην Μακροπεριφέρεια, συμπεριλαμβανομένης της επικοινωνίας με ενδιαφερόμενους φορείς και υπεύθυνους λήψης αποφάσεων. |
| **ΠΡΟΣΤΑΣΙΑ ΚΑΙ ΒΕΛΤΙΩΣΗ ΤΩΝ ΦΥΣΙΚΩΝ ΧΕΡΣΑΙΩΝ ΕΝΔΙΑΙΤΗΜΑΤΑ ΚΑΙ ΟΙΚΟΣΥΣΤΗΜΑΤΩΝ.** | Η εμβληματική προτεραιότητα θα προσπαθήσει να εδραιώσει την προστασία και βελτίωση των φυσικών χερσαίων ενδιαιτημάτων και οικοσυστημάτων, δίνοντας ιδιαίτερη έμφαση στην οικολογική συνδεσιμότητα των γαλάζιων και πράσινων διαδρόμων/υποδομών. Συνδέοντας όλες τις προστατευόμενες περιοχές των χωρών της EUSAIR, συμπεριλαμβανομένων των περιοχών Natura 2000 και άλλων δικτύων, με τον τουρισμό, επιτυγχάνεται ισχυρή επίπτωση στη Mακροπεριφέρεια Α-Ι με την από κοινού διαχείρισή τους και την έρευνα. | Ο απώτερος στόχος της εμβληματικής προτεραιότητας είναι η βελτίωση της ανθεκτικότητας των πληθυσμών μεγάλων σαρκοφάγων σε διακρατικό επίπεδο απέναντι σε περιβαλλοντικές απειλές και κινδύνους. Οι δραστηριότητες που θα υλοποιηθούν αφορούν κυρίως τη διατήρηση και αποκατάσταση των πληθυσμών μεγάλων σαρκοφάγων, δραστηριότητες ενημέρωσης και ευαισθητοποίησης του κοινού για να επιστήσουν την προσοχή του στα σπάνια αυτά είδη και την αποκατάσταση των οικοσυστημάτων, στα οποία διαδραματίζουν σημαντικό ρόλο.  Επίσης, η προστασία των ευαίσθητων ενδιαιτημάτων. | Η εμβληματική προτεραιότητα στοχεύει στην εφαρμογή δραστηριοτήτων για την ίδρυση και ανάπτυξη Πράσινων διαδρόμων, οι οποίοι είναι απαραίτητοι στη Μακροπεριφέρεια Αδριατικής- Ιονίου:   * Για την βελτίωση της ποιότητας ζωής * Για την προστασία των φυσικών χερσαίων ενδιαιτημάτων και οικοσυστημάτων, που εκπροσωπούν την αρμονική συνύπαρξη των ανθρώπων στα οικοσυστήματα της Αδριατικής-Ιονίου και είναι υψίστης σημασίας |
| **ΠΡΟΩΘΗΣΗ ΤΗΣ ΒΙΩΣΙΜΗΣ ΑΝΑΠΤΥΞΗΣ ΤΗΣ ΠΕΡΙΟΧΗΣ ΑΝΔΡΙΑΤΙΚΗΣ-ΙΟΝΙΟΥ ΜΕΣΩ ΤΗΣ ΕΦΑΡΜΟΓΗΣ ΟΔΠΖ ΚΑΙ ΘΧΣ. ΕΠΙΣΗΣ ΣΥΝΕΙΣΦΟΡΑ ΣΤΟ ΚΟΙΝΟ ΠΕΡΙΦΕΡΕΙΑΚΟ ΠΛΑΙΣΙΟ ΓΙΑ ΟΔΠΖ ΤΗΣ ΣΥΜΒΑΣΗΣ ΤΗΣ ΒΑΡΚΕΛΩΝΗΣ ΚΑΙ ΠΑΡΑΚΟΛΟΥΘΗΣΗ ΚΑΙ ΔΙΑΧΕΙΡΙΣΗ ΤΩΝ ΘΑΛΑΣΣΙΩΝ ΠΡΟΣΤΑΤΕΥΟΜΕΝΩΝ ΠΕΡΙΟΧΩΝ** | Η επέκταση του ΘΧΣ/ΟΔΠΖ σε όλη την Περιοχή Αδριατικής- Ιονίου θα βοηθήσει στην ενδυνάμωση και εξέλιξη της βιώσιμης ανάπτυξης (οικονομικής και τουριστικής), στη μείωση της ρύπανσης, στην προστασία της μοναδικής βιοποικιλότητας και στην βελτίωση της ποιότητας ζωής. | Οι απώτεροι στόχοι της εμβληματικής προτεραιότητας, οι οποίοι θα έχουν ισχυρή επίπτωση σε μακροπεριφερειακό επίπεδο, είναι:  - Η προώθηση της βιώσιμης ανάπτυξης και διευκόλυνση στην υιοθέτηση παράκτιων και θαλάσσιων χωροταξικών σχεδίων (Οδηγία ΘΧΣ, Πρωτόκολο ΟΔΠΖ) μέσω της αναγνώρισης των κενών γνώσης σχετικά με την παράκτια και θαλάσσια ζώνη  - Η αναγνώριση συγκρούσεων χρήσης και πρόταση βιώσιμων επιλογών για δράση  - Η βοήθεια στη διαχείριση των φυσικών, κοινωνικών, οικονομικών και χωρικών πλεονεκτημάτων στη Μακροπεριφέρεια της Αδριατικής- Ιονίου  - Οι στόχοι αυτοί μπορούν να αποτελέσουν δείκτες μέτρησης της Καλής Περιβαλλοντικής Κατάστασης των θαλάσσιων υδάτων της Αδριατικής και Ιονίου | Συμπληρωματικά με άλλες πτυχές όπως: προσαρμογή στην κλιματική αλλαγή, πρόληψη κινδύνων, δημόσια συμμετοχή, ανοιχτή διαδικασία λήψης αποφάσεων χωρικού σχεδιασμού, διαχείριση των κινδύνων, προστασία της ευαίσθητης βιοποικιλότητας στην Περιοχή Αδριατικής-Ιονίου, βελτίωση της ποιότητας των υδάτων, μείωση της θαλάσσιας ρύπανσης (θαλάσσια απορρίματα, μικροπλαστικά).  Υπάρχει, επίσης, συνάφεια και σε εθνικό επίπεδο καθώς δεν έχουν ΘΧΣ και ΟΔΠΖ όλες οι χώρες της Μακροπεριφέρειας, ούτε έχουν μία προσέγγιση παρακολούθησης και διαχείρισης των προστατευόμενων περιοχών. |

|  |  |  |  |
| --- | --- | --- | --- |
| **ΠΥΛΩΝΑΣ 4: ΒΙΩΣΙΜΟΣ ΤΟΥΡΙΣΜΟΣ** | | | |
| **ΤΙΤΛΟΣ ΕΜΒΛΗΜΑΤΙΚΗΣ ΠΡΟΤΕΡΑΙΤΟΤΗΤΑΣ** | **ΠΡΟΚΛΗΣΗ/ ΑΝΑΓΚΗ/ ΣΤΡΑΤΗΓΙΚΗ ΣΗΜΑΣΙΑ  σε επίπεδο ΜΑΚΡΟΠΕΡΙΦΕΡΕΙΑΣ** | **ΓΕΝΙΚΟΣ ΣΚΟΠΟΣ / ΠΡΟΒΛΕΠΟΜΕΝΟΣ ΑΝΤΙΚΤΥΠΟΣ** | **ΣΧΟΛΙΑ σχετικά με τις ΠΡΟΤΑΣΙΕΣ ΕΡΓΩΝ/ ΕΝΕΡΓΕΙΩΝ** |
| **ΑΝΑΠΤΥΞΗ ΤΟΥ ΔΙΚΤΥΟΥ ΕΠΙΧΕΙΡΗΣΕΩΝ ΚΑΙ ΣΥΝΕΡΓΑΤΙΚΩΝ ΣΧΗΜΑΤΙΣΜΩΝ ΒΙΩΣΙΜΟΥ ΤΟΥΡΙΣΜΟΥ**  **ΠΡΑΣΙΝΗ ΧΑΡΤΟΓΡΑΦΗΣΗ ΓΙΑ ΤΗΝ ΠΕΡΙΟΧΗ ΑΔΡΙΑΤΙΚΗΣ – ΙΟΝΙΟΥ – ΥΠΟΣΤΗΡΙΖΟΝΤΑΣ ΤΗΝ ΑΝΑΠΤΥΞΗ ΚΑΙ ΤΗΝ ΠΡΟΣΒΑΣΗ ΣΤΗΝ ΑΓΟΡΑ ΓΙΑ ΥΠΕΥΘΥΝΟΥΣ ΚΑΙ ΒΙΩΣΙΜΟΥΣ ΤΟΥΡΙΣΤΙΚΟΥΣ ΠΡΟΟΡΙΣΜΟΥΣ  ΚΑΙ ΓΙΑ ΤΗΝ ΔΡΑΣΤΗΡΙΟΤΗΤΑ (ΠΟΛΥ ΜΙΚΡΩΝ/)ΜΜΕ ΣΤΗΝ ΠΕΡΙΟΧΗ EUSAIR** | **Η εμβληματική προτεραιότητα ανταποκρίνεται στις ανάγκες για** μακροπεριφερειακή συνοχή για ένα ενιαίο σύστημα μετρήσεων, χαρτογράφησης, διαχείρισης, προώθησης και παρακολούθησης στον τομέα του βιώσιμου & υπεύθυνου τουρισμού, το οποίο θα εφαρμοστεί και στις 8 χώρες μέσω ενός μοναδικού συστήματος τεχνολογίας των πληροφοριών και των επικοινωνιών (ΤΠΕ) που θα ορίσει το βαθύτερο επίπεδο αντίκτυπου.  Επομένως, όλη η Περιοχή θα είναι σε θέση να δρα με συνοχή σε βασικά πεδία κοινού ενδιαφέροντος. Υποστηρίζοντας: δίκτυα της δημιουργικής βιομηχανίας, δίκτυα προώθησης και ανταλλαγής βέλτιστων πρακτικών στην διαχείριση της περιβαλλοντικής ποιότητας και των συνεργατικών σχηματισμών τουρισμού για την εφαρμογή /υιοθέτηση του Ευρωπαϊκού Συστήματος Οικολογικής Διαχείρισης και Οικολογικού Ελέγχου (EMAS), του Ευρωπαϊκού Συστήματος Τουριστικών Δεικτών (ETIS) και άλλων Πράσινων (βιώσιμων) Συστημάτων Πιστοποίησης. | Η υποστήριξη της ανάπτυξης και της προώθησης ποιοτικών πολύ μικρών & μικρομεσαίων τουριστικών επιχειρήσεων και τουριστικών προορισμών στην EUSAIR– για την μέτρηση, χαρτογράφηση και βελτίωση της βιωσιμότητας και της ανταγωνιστικότητας τους,  για την προβολή τους και την ενίσχυση της θέσης τους (κατάταξη) στην αγορά | Η υποστήριξη της ανάπτυξης και της προώθησης ποιοτικών πολύ μικρών & μικρομεσαίων τουριστικών επιχειρήσεων και τουριστικών προορισμών στην EUSAIR– για την βελτίωση της βιωσιμότητας και της ανταγωνιστικότητας τους,  για την προβολή τους και την ενίσχυση της θέσης τους (κατάταξη) στην αγορά |
| **ΕΡΕΥΝΑ & ΑΝΑΠΤΥΞΗ ΓΙΑ ΤΗΝ ΒΕΛΤΙΩΣΗ ΤΗΣ ΑΠΟΔΟΣΗΣ ΤΩΝ ΜΜΕ ΚΑΙ ΤΗΝ ΟΙΚΟΝΟΜΙΚΗ ΜΕΓΕΘΥΝΣΗ – ΔΙΑΦΟΡΟΠΟΙΗΣΗ**  **CULTOURAIR** | **Η εμβληματική προτεραιότητα ανταποκρίνεται**  στην ανάγκη για δομημένα και εναρμονισμένα δεδομένα που αφορούν την ζήτηση που παρατηρείται στον πολιτιστικό τουρισμό στην Περιοχή Αδριατικής – Ιονίου και στην ανάγκη υιοθέτησης ενός ενιαίου και εναρμονισμένου μεθοδολογικού πλαισίου για την παρακολούθηση των χαρακτηριστικών της ζήτησης του πολιτιστικού τουρισμού.  Η πρόκληση είναι να δοθεί η δυνατότητα σε κοινά περιφερειακά και διακρατικά έργα και έρευνες, τα οποία μπορούν να ιχνηλατήσουν επαρκώς τους λεγόμενους «πολιτιστικούς» τουρίστες , τον αριθμό και τον αντίκτυπό τους στην τοπική κοινωνία και οικονομία οδηγώντας σε νέες επιχειρηματικές ευκαιρίες και, αυξημένο συνολικό αριθμό τουριστικών αφίξεων και διανυκτερεύσεων, αυξημένα εισοδήματα από τον τουρισμό. | Εναρμονισμένο μεθοδολογικό πλαίσιο για την έρευνα μέτρησης της ζήτησης πολιτιστικού τουρισμού στην Περιοχή Αδριατικής- Ιονίου που θα επιτρέπει στις χώρες της Περιοχής να παρακολουθούν τα χαρακτηριστικά της ζήτησης του πολιτιστικού τουρισμού και τον αντίκτυπο της τουριστικής δραστηριότητας στους πολιτιστικούς πόρους, την τοπική οικονομία και κοινωνία, δημιουργώντας νέα προϊόντα πολιτιστικού τουρισμού και πιθανόν νέους εθνικούς και διακρατικούς συνεργατικούς σχηματισμούς και ΜΜΕ στον τομέα του πολιτιστικού τουρισμού. | Έρευνα μέτρησης της ζήτησης πολιτιστικού τουρισμού στην Περιοχή Αδριατικής- Ιονίου που θα καθορίζει ένα ενιαίο και εναρμονισμένο μεθοδολογικό πλαίσιο που θα επιτρέπει στις χώρες της Περιοχής Αδριατικής – Ιονίου να παρακολουθούν τα χαρακτηριστικά της ζήτησης του πολιτιστικού τουρισμού και τον αντίκτυπο της τουριστικής δραστηριότητας στους πολιτιστικούς πόρους, την τοπική οικονομία και κοινωνία, δημιουργώντας νέα προϊόντα πολιτιστικού τουρισμού. |
| **ΕΚΠΑΙΔΕΥΣΗ ΚΑΙ ΔΕΞΙΟΤΗΤΕΣ ΣΤΟΝ ΤΟΜΕΑ ΤΩΝ ΤΟΥΡΙΣΤΙΚΩΝ ΕΠΙΧΕΙΡΗΣΕΩΝ (ΕΠΑΓΓΕΡΜΑΤΙΚΕΣ ΚΑΙ ΕΠΙΧΕΙΡΗΜΑΤΙΚΕΣ ΔΕΞΙΟΤΗΤΕΣ)**  **DES\_AIR** | **Η εμβληματική προτεραιότητα ανταποκρίνεται**  **στην ανάγκη** για ένα εναρμονισμένα εκπαιδευτικά προγράμματα και προγράμματα κατάρτισης για την ορθή και ολοκληρωμένη τουριστική διαχείριση, δημιουργώντας ένα μεταπτυχιακό πρόγραμμα τουριστικής διαχείρισης, υπηρεσιών φιλοξενίας, που θα μοιράζεται την ίδια μεθοδολογία και προσεγγίσεις εντός των χωρών της EUSAIR και δημιουργώντας νέα προγράμματα κατάρτισης και νέα έργα στον τομέα της εκπαίδευσης.  Σκοπός: παροχή ενδοϋπηρεσιακής κατάρτισης για επαγγελματίες εκπαίδευσης, ευέλικτη και συνεχή εκπαίδευση για εργαζόμενους σε ΜΜΕ και βελτίωση των γνώσεων και των δεξιοτήτων των ανέργων.  Στόχος: αυξημένος αριθμός εργαζομένων και επιχειρηματιών στον τουριστικό τομέα με υψηλού επιπέδου μόρφωση. | Υπεύθυνη διαχείριση τουριστικών προορισμών – εφαρμογή νέων εκπαιδευτικών προγραμμάτων και δεξιοτήτων για όλους τους εμπλεκόμενους φορείς σε προορισμούς καθώς αι για τις τουριστικές επιχειρήσεις να ενδυναμώσουν την ανταγωνιστικότητα των χωρών της Μακροπεριφέρειας βελτιώνοντας την ποιότητα της ολοκληρωμένης και βιώσιμης διαχείρισης προορισμών μέσω της ανάπτυξης προγραμμάτων δια βίου μάθησης και μεταπτυχιακών προγραμμάτων. | Αυξάνοντας την ποιότητα της ολοκληρωμένης και βιώσιμης διαχείρισης προορισμών μέσω της ανάπτυξης προγραμμάτων δια βίου μάθησης και μεταπτυχιακών προγραμμάτων: εφαρμογή των νέων γνώσεων, κατάρτισης και δεξιοτήτων στον τομέα του τουρισμού (για επιχειρήσεις) ώστε να συμβάλλουν στην αύξηση της ανταγωνιστικότητας των χωρών της Μακροπεριφέρειας. |
| **ΔΙΕΥΡΥΝΣΗ ΤΗΣ ΤΟΥΡΙΣΤΙΚΗΣ ΠΕΡΙΟΔΟΥ ΣΕ ΟΛΗ ΤΗ ΔΙΑΡΚΕΙΑ ΤΟΥ ΕΤΟΥΣ**  **CRUISAIR** | **Η εμβληματική προτεραιότητα ανταποκρίνεται**  **στην ανάγκη** για καλύτερη διαχείριση των προορισμών κρουαζιέρας, παραθαλάσσιων και ηπειρωτικών (ποτάμια, λίμνες), διαφοροποίηση των τουριστικών προϊόντων, προώθηση και υποστήριξη της ανάπτυξης τουρισμού ειδικού ενδιαφέροντος που συνδέεται με τις κρουαζιέρες, και άλλων εξειδικευμένων μορφών τουρισμού [Συνεδριακός (MICE), αγροτικός, εναλλακτικός τουρισμός κτλ.], ανταλλαγή βέλτιστων πρακτικών.  Με στόχο τον αυξημένο αριθμό τουριστικών αφίξεων και διανυκτερεύσεων , αυξημένο αριθμό εκδηλώσεων, αποδόσεων, επιχειρηματικότητας και ΜΜΕ που συνδέονται με τον τουρισμό κρουαζιέρας . | Η προετοιμασία Σχεδίων Διαχείρισης Προορισμών που είναι ισοδύναμα με στρατηγικά και σχέδια δράσης για βιώσιμο τουρισμό σε προορισμούς κρουαζιέρας στην Μακροπεριφέρεια (παράκτια, ποτάμια, λίμνες). | Η προετοιμασία Σχεδίων Διαχείρισης Προορισμών που είναι ισοδύναμα με στρατηγικά και σχέδια δράσης για βιώσιμο τουρισμό σε προορισμούς κρουαζιέρας στην Μακροπεριφέρεια. |
| **ΑΝΑΠΤΥΞΗ ΒΙΩΣΙΜΩΝ ΚΑΙ ΘΕΜΑΤΙΚΩΝ ΠΟΛΙΤΙΣΤΙΚΩΝ ΔΙΑΔΡΟΜΩΝ/ ΣΥΝΔΕΣΗ ΠΟΛΙΤΙΣΤΙΚΩΝ ΔΙΑΔΡΟΜΩΝ ΕΝΤΟΣ ΤΗΣ EUSAIR**  **AIR CULTURAL ROUTES** | **Η εμβληματική προτεραιότητα ανταποκρίνεται**  **στην ανάγκη** για εναρμονισμένη κατανομή των τουριστικών ροών στις μακροπεριφερειακές περιοχές  αξιοποιώντας τις Πολιτιστικές Διαδρομές ως εργαλείο για την δημιουργία καινοτόμων και διαφοροποιημένων τουριστικών προϊόντων.  Υποστηρίζοντας την ανάπτυξη ποδηλατικών, περιπατητικών/ορειβατικών και ιστιοπλοϊκών διαδρομών που θα συνδέουν καλύτερα όλες τις Πολιτιστικές Διαδρομές τις Μακροπεριφέρειας.  Η πρόκληση είναι να επιτευχθεί η περιφερειακή συνδεσιμότητα των τοπικά μικροδιαχειριζόμενων διαδρομών. | Διαφοροποίηση προϊόντων. Υποστηρίζοντας: την ανάπτυξη των κλάδων και των ΜΜΕ του πολιτισμού και της δημιουργικότητας, συνέργειες μεταξύ των κλάδων του πολιτισμού και της δημιουργικότητας και του κλάδου της φιλοξενίας  και την αναγνώριση της αξίας του βιώσιμου τουρισμού της παράκτιας και υποβρύχιας πολιτιστικής κληρονομιάς. | Εναρμονισμένη κατανομή των τουριστικών ροών στις μακροπεριφερειακές περιοχές, αξιοποιώντας τις Πολιτιστικές Διαδρομές ως εργαλείο για την δημιουργία καινοτόμων και διαφοροποιημένων τουριστικών προϊόντων.  Η πρόκληση είναι να επιτευχθεί η περιφερειακή συνδεσιμότητα των τοπικά μικροδιαχειριζόμενων διαδρομών. |

1. Πρωτόκολλο για την προστασία της Μεσογείου από τη ρύπανση που προκαλείται από την εξερεύνηση και την εκμετάλλευση του θαλάσσιου βυθού και του υπεδάφους του [CELEX:22013A0109(02)/EL](http://eur-lex.europa.eu/legal-content/EL/TXT/?uri=CELEX:22013A0109(02)) [↑](#footnote-ref-1)